WeTransfer

WeTransfer fitxategiak ostatatzeko zerbitzua da. Enpresak Amsterdamen fundatu zuen Bas Beerens and Nalden-ek, erabileraren sinpletasuna eta diseinu zaindua helburu. Finantza aldetik autosufizientea da. Zerbitzuaren negozio-eredua publizitate-pantailaren hondoa proiektatzean oinarritzen da, finantziazio-iturri gisa, eta Plus zerbitzua merkaturatzean, erabiltzaile hartzaileak ikusiko duen pantaila-hondoa pertsonalizatzeko aukera ematen baitu.

Funtzionaltasuna

Doako bertsioa 
We Transfer Free fitxategi eta formatu anitzeko zerbitzu bat da, doako bertsio bat duena. Bidalketa bakoitzeko bi gigabyte eskaintzen ditu (erregistratu beharrik gabe), eta edozein artxibo (dokumentuak, argazkiak, musika, bideo-aurkezpenak eta abar). eta gehienez ere 20 hartzaileri posta elektronikoaren bidez partekatzea. Aukerako mezu bat gehitzeko aukera dago. Fitxategiak transferitu ondoren, gure ordenagailu pertsonaletik WeTransfer zerbitzarietara igoko dira, eta, bidali ondoren, berrespen-mezu bat jasoko dugu. Halaber, deskargaren berrespen-mezu bat jasoko dugu erabiltzaile bakoitzak  deskargatzen duenean. Modalitate honetan fitxategiak 14 egunez deskargatzeko moduan daude. Ez dago zerbitzua erabiltzeko mugarik.

WeTransfer Pro 
2019az geroztik, "We Transfer Plus"en alternatiba bat eskaintzen die zerbitzuak erabiltzaileei. We Transfer Pro du izena aplikazioak. Aplikazioak eskaintzen duen aukera berri horri esker, hautatutako dokumentuak 50 pertsona bitarte bidal daitezke aldi berean. Dokumentu horiek guztiek 20 GB hartu ditzakete mezu bakoitzeko; beraz, partekatu beharreko irudien eta bideoen bolumena handitu egiten da. Beste abantaila bat da Pro erabiltzaile izateko 1TB arte gorde daitekeela, hau da, bidali nahi diren ikus-entzunezko dokumentuak gorde daitezkeela, beste une batean erabiltzeko.

Bidali beharreko URLaren izena zein izango den erabakitzeko eta kontuaren beraren profila diseinatzeko aukera ematen du We Transfer Prok. Pantaila-hondo bat erantsiz diseina daiteke, enpresaren irudia erakusteko edo hartzaile edo igorleei edukiaren lehen inpresioa iradokitzeko.

Antzeko zerbitzuak 
Fitxategiak ostatzeko behin behineko zerbitzua ere eskaintzen dituzte hauek:

 Tori.eus
 Filemail
 Firefox Send
 Va.cat, Puntcat Fundazioarena.

Segurtasuna 
Zerbitzuaren segurtasuna handia da; izan ere, fitxategien transferentzia egiten denean, enkriptatze-teknika bat erabiltzen da, eta, horri esker, bidaltzailearen postatik eta transferentzien hartzaileetatik bakarrik sar daiteke fitxategietara.

Erreferentziak

Ikus, gainera 
 Fitxategiak ostatatzeko zerbitzua

Kanpo estekak 

 WeTransfer - Artxibatutako Zerbitzu Teknikoa, ,  Machine-ra. ()

Webguneak
Herbehereetako enpresak
Biltegiratzea hodeian